Antonio de Ulloa

Antonio de Ulloa (født 12. januar 1716 i Sevilla, død 3. juli 1795 på Isla de Leon i Cádiz) var en spansk general, oppdagelsesreisende, forfatter og astronom. Han oppdaget grunnstoffet platina. 

 Liv og virke 
 Bakgrunn 
Antonioe de Ulloa studerte matematikk ved Colégio Mayor de Santo Tomás. Som 14-åring var han på sin første sjøreise. Den skulle gå fra Cádiz til Porto Bello og Havanna på Cuba, men måtte avbrytes på grunn av stormskader. 

 Sjøoffiser 
De Ulloa gikk inn i den spanske marinen og var løytnant da han i 1734, etter oppdrag fra den spanske regjering, deltok i den franske landmålingsekspedisjonen sammen med blant annet Pierre Bouguer og Charles Marie de La Condamine til Peru. 

Deretter reiste han frem til 1744 gjennom de spanske besittelser i Sør-Amerika. Han bidro til å forberede kystområdene på et mulig britisk angrep. På returen fra Amerika ble han tatt til fange av britene og ført til London. Her kom han raskt i kontakt med britiske vitenskapsmenn og ble snart løslatt. Han ble deretter opptatt som Fellow of the Royal Society. 

Fra ham stammer en av de eldste beskriver av platinametall.Mary Elvira Weeks: Discovery of the Elements, i Journal of Chemical Education, 6. opplag 1956, s. 409ff. med biografi. Beskrivelsen finnes i hans reiseberetning fra 1748.

I Spania demonstrerte han fiskenes blodsirkulasjon ved hjelp av et mikroskop medbragt fra England. Han brakte kjennskapen om elektrisitet og magnetisme og fremskritt innen trykketeknikkene med til Spania.

Han reiste til en rekke av de europeiske landene og besøkte Stockholm i 1751, hvor han ble innvalgt som en av de utenlandske lederen i Vetenskapsakademien. Han forsøkte å bistå det spanske næringsliv, særskilt innen ullindustrien og kvikksølvproduksjon og med fullførelsen av havnebassengene i byene Cartagena og Ferrol.

I 1766 var han tilbake i Amerika og ble guvernør over Louisiana, men ble etter kort tid tilbakekalt og overtok som generaldirektør for den spanske marinen som han forlot i 1780.

 Bibliografi i utvalg 
 Relacion historica del viaje a la America meridional (1748)
 Noticias americanas (1772)
 Entretenimientos physico-historicos (1772)
 El eclipso de sol con el anillo refractario de sus rayos (1779; endog i Vetenskapsakademiens Handlingar 1778)

 Referanser 

 Eksterne lenker 



Kategori:Spanske astronomer
Kategori:Meteorologer
Kategori:Spanske offiserer
Kategori:Spanske forfattere
Kategori:Spanske oppdagere
Kategori:Guvernører i Louisiana
Kategori:Medlemmer av Royal Society
Kategori:Medlemmer av Kungliga Vetenskapsakademien
Kategori:Personer fra Sevilla